अक्षय ने वीडियो में कहा, मैं आज एक सेलिब्रिटी के रूप में आपसे नही बोल रहा हूं. मैं एक सैनिक के बेटे के रूप में आपसे बात कर रहा हूं. पिछले कुछ दिन से मैं देख रहा हूं और पढ़ रहा हूं कि लोग बहस कर रहे हैं. कुछ लोग सर्जिकल स्ट्राइक के सबूत मांग रहे हैं, कुछ कलाकारों पर पाबंदी की मांग कर रहे हैं, वहीं कुछ लोगों को डर है कि जंग हो सकती है. उन्होंने कहा, अरे शर्म करो. ये बहस बाद में हो सकती है. पहले तो यह सोचना चाहिए कि लोग सीमा पर अपनी जान दे चुके हैं. हमले में 19 जवान शहीद हो गये और बारामूला में 24 साल का नितिन यादव शहीद हो गया.